حافز عەبدولرەحمان
حافز عەبدولرەحمان (بە عەرەبی:حافظ عبد الرحمن) مۆسیقاژەنێکی سوودانیە، چاڵاکیە هونەریەکانی پەیوەستن بە ئامێری فلووت،یەکێکە لەو مۆسیقاژەنانەی کەلەسەر ئاستی جیهانی ناسراوە.چەندین کۆنسێرتی لەپاریس و شارەکانی تری ئەورووپا گێڕاوە،ئەڵمانەکان بە بلیمەتەمۆسیقیەکەی ئەفریقا بانگی دەکەن.ئاواز و مۆسیقاکەی وەک مۆسیقای وێنەیی لەلایەن چەندین کەناڵی ڕاگەیاندنی جیهانیەوە بەکارهاتووە وەک کەناڵی (BBC) و دەنگی ئەمریکا (VOA) مۆنتی کارلۆ (MCD)، هەروەها چەندین پارچە میوزیکی لەسەر شانۆی کەنەدی لە واشنتۆن پێشکەش کردووە،سەرجەم هونەرەکەی ڕەنگدانەوە و گێڕانەوەی ژیانی تایبەتی خۆیەتی.

حافز لە شاری نایلا لە پایتەختی باشوری دارفور لەدایکبووە و لە تەمەنێکی زوودا بە بەکارهێنانی شمشاڵ دەستی بە ژەنین کردووە، پاشان بۆ پاڵپشتی کردن و پەرەپێدانی بەهرەکەی ڕووی  لە زانکۆی سوودان کردووە لە شاری خەرتوم.بۆیەکەم جار لە ١٩٨١ لەسەر شاشەی تەلەفزیۆن یەکەم پارچەی (بەندەری کۆن) وەک لۆگۆی بەرنامەی "دینکا بنگا" بەکار هاتووە، کە لە تەلەفزیۆن و ڕادیۆی ئوم دەرمان خۆی ناساند و لەلایەن محەممەد سلێمان سەرۆکی ئەوکاتی سوودان بانگهێشت دەکرێت و ڕادەسپێردرێت بۆ پەرەپێدانی مۆسیقای سوودان و بڕوانامەی شانازی ماستەری لەبواری میوزیک پێ دەبەخشێت. یەکێکە لەپارچە مۆسیقا بەناوبانگەکانی  (الأيام الخالدة) ەیە، کە لەلایەن فڕۆشگای ئەلیکترۆنی ئەمازۆن - ی ئەمریکاوە لەسەر ئاستی جیهان دابەشکرا.

تاوەکو ئێستا پتر لە ٨١ پارچەمۆسیقای لەسەر شمشاڵ داهێناوە بە هەموو جۆرەکانیەوە ، لەوانە " تا ئەو کاتەی یەکتر دەبینین " ، ( چرپە هیواکان ) ، ( لە نێوان یادکردنەوە و ڕیتمی شاخ ) ، لە ڕێگەی ئامێری شمشاڵەوە هەوڵ دەدات تا بە سۆزە زگماکییەکەی پیاوی سودانی بگات و بە مۆسیقاژەنێکی خاوەن کولتوورێکی فراوان و کارامەیەکی بەرچاو لە ڕەوانبێژیدا دەربکەوێت هەربۆیە لە ژمارەیەک کۆڕوکۆمەڵەی عەرەبی و نێودەوڵەتیدا نوێنەرایەتی سودانی کردووە.

سەرچاوەکان 

لەدایکبووانی سەدەی ٢٠ەم
ئەفریقا
مردووانی ٢٠٢٣